Ծառուկյանի թիմակիցները կարծես թե շատ լուրջ են տրամադրված և պատրաստվում են իրենց դիրքորոշոմը պնդել մինչև վերջ: «Ռեյտինգային ընտրակարգը բացարձակապես ապաքաղաքականացրեց ընտրությունները»,- կրկնում են նրանք և մեջբերում բազում հիմնավորումներ: Այս պնդումները մեկ այլ իրավիճակում գուցե և դառնային լուրջ քննարկման առարկա: Սակայն դաշինքը հազիվ թե աջակցություն ստանա այլ ուժերի կողմից ոչ թե այն պատճառով, որ նրանց ասածը սխալ է, այլ որովհետև «Ծառուկյան» դաշինքը ընտրական գործընթացը կրկին քաղաքական դաշտ վերադարձնելուց առաջ նախ պիտի հրապարակավ խոստովանի, որ իրենք անսխալական չեն, ինչպես սիրում են պնդել, և պիտի նաև խոստովանի, որ հատկապես այս հարցում մեղքի ամենամեծ բաժինը նաև իրենցն է: